
ROZSUDOK V MENE SLOVENSKEJ REPUBLIKY Okresný súd Liptovský Mikuláš sudkyňou JUDr. Ivanou Stehlíkovou, LL.M., vo veci starostlivosti o maloletú A. B., nar. XX.XX.XXXX, trvale bytom C., toho času Reedukačné centrum Čerenčany, so sídlom Samuela Kollára 72, 979 01 Rimavská Sobota, zastúpenú kolíznym opatrovníkom: Úrad práce, sociálnych vecí a rodiny Liptovský Mikuláš, so sídlom M. M. Hodžu 30, Liptovský Mikuláš, IČO: 30 794 536, dieťa rodičov: matky C. B., nar. XX.XX.XXXX, trvale bytom C., toho času D. X, E. C. a otca C. F., nar. XX.XX.XXXX, trvale bytom G. XXX/XX H., E. C., v konaní o zmenu zariadenia na výkon ústavnej starostlivosti nad maloletou, takto rozhodol: I. Súd m e n í zariadenie na výkon ústavnej starostlivosti nad maloletou A. B., nar. XX.XX.XXXX tak, že nariadená ústavná starostlivosť rozsudkom Okresného súdu Liptovský Mikuláš zo dňa 01.02.2023, sp. zn. 20P/78/2022, sa bude vykonávať v Reedukačnom centre, I. J. K. X, E., L.: XX XXX XXX, namiesto Reedukačného centra Čerenčany, so sídlom Samuela Kollára 51, Čerenčany, IČO: 00 163 333, a to počnúc od 01.09.2024. II. Tým sa m e n í rozsudok Okresného súdu Liptovský Mikuláš zo dňa 01.02.2023, sp. zn. 20P/78/2022, vo výroku I. v časti zariadenia na výkon ústavnej starostlivosti, v ostatných častiach zostáva rozsudok nezmenený. III. Žiaden z účastníkov n e m á nárok na náhradu trov konania. odôvodnenie: 1. Úrad práce, sociálnych vecí a rodiny Liptovský Mikuláš, oddelenie sociálnoprávnej ochrany detí a sociálnej kurately podal na Okresný súd Liptovský Mikuláš dňa 19.12.2023 podnet na začatie konania o zmenu zariadenia na výkon ústavnej starostlivosti. Podnet odôvodnil tým, že nad maloletou A. bola na základe rozsudku Okresného súdu Liptovský Mikuláš zo dňa 01.02.2023, sp. zn. 20P/78/2022, právoplatného dňa 02.03.2023, nariadená ústavná starostlivosť, ktorá sa vykonáva v Reedukačnom centre Samuela Kollára 51, Čerenčany. Maloletá bola koncom júna 2023 uvoľnená centrom na prázdninový pobyt, ktorý mala stráviť u otca. Otec maloletej A. už dňa 03.07.2023 telefonicky kontaktoval úrad, že mu maloletá A. uteká z domu a musí ju v noci hľadať, robí mu problémy. Následne úrad vykonal dňa 06.07.2023 terénnu sociálnu prácu v prirodzenom prostredí s maloletou a otcom maloletej bol vykonaný pohovor. Uvedená situácia sa opäť zopakovala, kedy otec dňa 07.07.2023 kontaktoval úrad s tým, že mu maloletá ušla z domu. Otec nezvládal výchovu dcéry počas prázdninového pobytu a tento bol predčasne ukončený. Otec odviezol maloletú dňa 16.07.2023 späť do centra. Maloletá A. dňa 26.08.2023 hrubo porušila pravidlá centra, nakoľko ušla z centra a po maloletej bolo vyhlásené pátranie. Maloletá sa do centra vrátila dňa 01.09.2023. Úrad vykonal dňa 14.09.2023 návštevu maloletej v zariadení, maloletá bola počas návštevy pozitívne naladená. Bytová a sociálna situácia matky sa nezmenila naďalej nemá stabilné bytové podmienky, nie je zamestnaná, poberá dávky v hmotnej
núdzi. Matka maloletú kontaktuje v zariadení sporadicky prostredníctvom telefonických hovorov, matka neprejavuje záujem vziať si maloletú na krátkodobé pobyty, bráni jej finančná situácia ako aj bytové podmienky. Otec má bytové podmienky stabilné. Býva na adresu M. XXX/X, E. C. aj so synmi C. a A.. Aktuálne je otec vo ÚVTOS v Sučanoch. Maloletá A. má doma málo podnetné prostredie, na formovanie jej osobnosti, chýbajú pozitívne vzory. Zo správy centra zo dňa 03.11.2023 vyplýva, že maloletá A. v školskom roku 2023/2024 navštevuje 7. ročník J. G. M. N.. Maloletá má v škole kolísavé výsledky, pracuje podľa nálady. Dobre reaguje na pozitívne podnety ako je pochvala dobrá známka, ťažko zvláda neúspech, nemá rada nátlak, krik vedie to k jej podráždeniu a správa sa neúctivo voči vyučujúcim ako aj ku spolužiakom. A. je hyperaktívna aj pri manuálnej práci, aj pri verbálnom prejave, čo často ostatných spolužiakov vyrušuje a vznikajú z toho konflikty. Maloletá A. prejavuje záujem o športovú činnosť, má dobre rozvinuté estetické cítenie a je potrebné ďalej to u nej rozvíjať. Osobnosť maloletej A. je detská, nezrelá, dysharmonicky vyvíjajúca sa. Anamnesticky prítomná sociodeprivácia. Intelekt je v pásme ľahkej mentálnej retardácie - stredný stupeň, je v pravidelnej starostlivosti pedopsychiatra (medikovaná) a psychológa. Centrum v správe odporúča pokračovať v reedukačnom procese. Zároveň poukazuje na to, že maloletá je v centre najdlhšiu dobu zo všetkých umiestnených detí, čo je pre ňu frustrujúce. Centrum odporúča premiestniť maloletú do iného reedukačného centra, čo by malo významný vplyv na jej celkový vývoj a pohodu. Súčasné centrum, zohralo dôležitú úlohu v jej živote a poskytlo jej množstvo hodnotných skúseností. Nové prostredie by jej mohlo otvoriť nové možnosti a perspektívy. Dôležité je, že nové reedukačné centrum by bolo pre maloletú novým a neznámym prostredím, čo by jej umožnilo nadobudnúť nové skúsenosti, ľudí a metódy, ktoré môžu prispieť k jej osobnému rastu. Uvedená zmena je vhodná aj vzhľadom k veku maloletej, kedy už dovŕšila 15 rokov a ku zmene zariadeniu by aj vzhľadom k jej veku muselo dôjsť. Reedukačné centrum Trstín dňa 22.11.2023 dalo súhlas s umiestnením maloletej A. v ich zariadení. 2. Uznesením zo dňa 09.01.2024, č k. 20P/118/2023-18 súd začal konanie o zmenu zariadenia na výkon ústavnej starostlivosti nad maloletou a maloletej bol ustanovený za kolízneho opatrovníka Úrad práce, sociálnych vecí a rodiny Liptovský Mikuláš. 3. Súd na prejednanie a rozhodnutie veci nariadil pojednávanie. Pojednávanie dňa 29.01.2024 bolo odročené z dôvodu, že reedukačné centrum Čerenčany oznámilo súdu, že vzhľadom na psychické prežívanie maloletej A. by nebolo vhodné aktuálne meniť zariadenie na výkon ústavnej starostlivosti v priebehu školského roka 2023/2024. Centrum odporučilo, aby školský rok 2023/2024 maloletá A. ukončila v ich zariadení a následne bola premiestnená do zariadenia Reedukačné centrum Trstín v letných mesiacoch alebo od nového školského roka aj vzhľadom na to, že v zariadení v Čerenčanoch už v žiadnom prípade nemôže zostať, nakoľko v roku 2024 v auguste dovŕši 16. rok veku. 4. Súd preto odročil pojednávanie na deň 03.06.2024. Medzičasom Reedukačné centrum Trstín, do ktorého mala byť maloletá A. umiestnená, oznámila súdu dňa 07.05.2024, že vzhľadom na rýchly spád udalostí ich zariadenie ukončuje svoju činnosť na základe rozhodnutia Ministerstva školstva, výskumu, vývoja a mládeže Slovenskej republiky, preto maloletú A. nemôže prijať do zariadenia. Pojednávanie dňa 03.06.2024 súd vykonal v neprítomnosti matky a otca maloletej a zástupcu M. O. E.. Reedukačné centrum svoju neprítomnosť ospravedlnilo. Otec ani matka svoju neúčasť na pojednávaní neospravedlnili, ani nežiadali pojednávanie odročiť. Kolízny opatrovník na pojednávaní uviedol, že vzhľadom na skutočnosť, že u maloletej A. nie je reedukačný proces ukončený a je potrebné v ňom pokračovať, avšak vzhľadom aj na vek maloletej nie je možné reedukačný proces ďalej realizovať v Reedukačnom centre Čerenčany, navrhuje, aby reedukačný proces pokračoval v reedukačnom centre E., ktoré vyslovilo súhlas s umiestnením maloletej od 01.09.2024. 5. Súd vo veci vykonal dokazovanie oboznámením sa s obsahom listín, a to najmä podnetom, správami kolízneho opatrovníka, správami o maloletej z Reedukačného centra Čerenčany, s obsahom pripojeného spisu Okresného súdu Liptovský Mikuláš sp. zn. 20P/78/2022, ako aj ostatnými listinami založenými v spise. 6. Podľa § 54 ods. 5 Zákona o rodine, súd v rozhodnutí, ktorým nariaďuje ústavnú starostlivosť, musí presne označiť zariadenie, do ktorého má byť dieťa umiestnené. Pri rozhodovaní o ústavnej starostlivosti a označení zariadenia súd vždy prihliadne na citové väzby maloletého dieťaťa k rodičom, súrodencom a iným blízkym osobám a zohľadní možnosti zariadenia na utvorenie podmienok na zachovanie rodinných a citových vzťahov dieťaťa, jeho rodičov a súrodencov.
7. Podľa § 55 ods. 1 Zákona o rodine, súd sústavne sleduje spôsob výkonu ústavnej starostlivosti a najmenej dvakrát do roka hodnotí jej účinnosť, najmä v súčinnosti s orgánom sociálnoprávnej ochrany detí, obcou a s príslušným zariadením, v ktorom je maloleté dieťa umiestnené. 8. Zhodnotiac vykonané dôkazy jednotlivo i vo vzájomnej súvislosti s prihliadnutím na všetko, čo počas konania vyšlo najavo súd zistil nasledovné. Nad maloletou A. B. bola rozsudkom Okresného súdu Liptovský Mikuláš zo dňa 01.02.2023, sp. zn. 20P/78/2022, právoplatného dňa 02.03.2023, nariadená ústavná starostlivosť, ktorá sa vykonáva v Reedukačnom centre Samuela Kollára 51, Čerenčany a rodičia boli zaviazaní prispievať na jej výživu sumou minimálneho výživného podľa osobitného predpisu. Zo spisového materiálu vyplýva, že matka a otec nezvládali výchovu dcéry pre jej problémové správanie. Aj potom ako bola nariadená ústavná starostlivosť nad maloletou a maloletá bola uvoľnená z režimového zariadenia na prázdniny ku otcovi, po pár dňoch sa ukázalo, že v domácom prostredí A. nedokáže dodržiavať pravidlá, nerešpektuje otca, a preto sa aj vrátila predčasne do zariadenia. Zo správy kolízneho opatrovníka zo dňa 30.05.2024, ktorá správa vychádza zo správy Reedukačného centra Čerenčany zo dňa 14.05.2024 vyplýva, že orgán sociálnoprávnej ochrany detí a sociálnej kurately vykonal dňa 17.05.2024 návštevu maloletej A. v reedukačnom centre Čerenčany. Maloletá A. bola oboznámená s predmetom pojednávania. Uviedla, že sa s ňou telefonicky kontaktuje stará matka H. F., ktorá si ju chce podľa jej slov zobrať do jej starostlivosti. Maloletá A. vyjadrila túžbu ísť domov. V zariadení je spokojná, teší sa na športové hry, má zabezpečené všetko, čo potrebuje. S vychovávateľmi má pozitívny vzťah, s ostatnými dievčatami v zariadení vychádza dobre. Orgán SPODaSK vykonal dňa 24.05.2024 terénu sociálnu prácu v rodinnom prostredí matky maloletej A. C. B., nar. XX.XX.XXXX. Matka nemá stabilné bývanie, toho času býva v jednoizbovej bunke s priateľkou P. F. v E. C. - D.. Bunka je zariadená potrebným nábytkom, je v nej zavedená elektrická energia aj voda. Matka je nezamestnaná, evidovaná na ÚPSVaR ako uchádzačka o zamestnanie, hľadá si prácu. Poberá dávku v hmotnej núdzi vo výške 85,- eur mesačne. S maloletou A. je podľa jej slov v telefonickom kontakte. Matka bola oboznámená s predmetom konania. V rozhovore uviedla, že súhlasí s tým, aby bola maloletá A. premiestnená M. O. E.. Dňa 29.05.2024 vykonal orgán SPODaSK terénnu sociálnu prácu u starej matky maloletej A. H. F. na adrese G. XXX/XX H., E. C., kde sa v tom čase nachádzal aj otec maloletej A.. Otcove bytové pomery sú nezmenené. Má stabilné bývanie. Naďalej býva spolu s dospelými deťmi A. B. a C. B. na adrese M. O., E. C.. Otec bol v mesiaci marec 2024 prepustený z výkonu trestu odňatia slobody v Sučanoch. Je poberateľom príspevku na opatrovanie na syna C. B. vo výške 510,98 eur mesačne. Otec bol taktiež oboznámený s predmetom konania. Uviedol, že sa k veci vyjadrí na súdnom pojednávaní. Zverenie maloletej A. do jeho osobnej starostlivosti nezvažuje, nakoľko ho v domácom prostredí nerešpektuje. Počas výkonu terénnej sociálnej práce sa stará matka H. F. zmienila, že do budúcna má záujem o zverenie maloletej A. do jej náhradnej osobnej starostlivosti. Zo správy Reedukačného centra Čerenčany, zo dňa 14.05.2024 vyplýva, že maloletá A. navštevuje v školskom roku 2023/2024 7. ročník J. P. J. G. O. N.. S ostatnými spolužiakmi vychádza dobre, je im veľmi nápomocná. Pracuje podľa svojej momentálnej nálady. Veľmi dobre reaguje na pozitívne podnety ako je pochvala, dobrá známka. Nemá rada nátlak, krik, vtedy dochádza k podráždeniu. Prejavuje vysokú mieru spolupráce v komunikácii s dospelými a s deťmi v zariadení. Jej správanie je predvídateľné. Je nevyhnuté vytvoriť pre ňu prostredie, kde sa cíti podporená a akceptovaná. Vo voľnom čase prejavuje záujem o športové aktivity. V pracovnej aktivite prejavuje základné zručnosti, ktoré si osvojila. Prejavuje záujem a má radosť z vytvárania a pracovania s kreatívnymi materiálmi. Maloletá A. je v individuálnom kontakte spontánna, ľahko nadväzuje verbálny a neverbálny kontakt, jej nálady sa striedajú, sú premenlivé, aktuálne stabilizované. Autority a pravidlá zariadenia plne rešpektuje, k dospelým sa spáva úctivo. Jej intelekt je v pásme ĽMR – strený stupeň. Je v pravidelnej starostlivosti pedopsychiatra a psychológa. Adaptácia na zariadenie prebehla bez výrazných problémov. V skupine dievčat nezastáva vedúce postavenie, napriek tomu je obľúbená, plne začlenená, nachádza sa v jadre skupiny. Je aktuálne stabilizovaná, snaží sa vykonávať všetky činnosti v škole i vo výchove, po úspechoch sa opakuje neúspech a tým sa u nej zväčšuje frustrácia. Výchovný prístup si vyžaduje systematické komplexné výchovné pôsobenie, prípravu na vyučovanie, elimináciu negatívnych vplyvov, dôsledné a pravidelné kontrolovanie plnenia školských povinností, sústrediť sa na pozitívne stránky dieťaťa, dávať mu pozitívnu spätnú väzbu, pochváliť a oceniť ju za to, čo dobre zvláda. Mal. A. sa sporadicky telefonicky kontaktuje s otcom, starou matkou a matkou, kontakty sú poväčšine na podnet zariadenia. Maloletá A. nezáujmom rodičov veľmi trpí, odlúčenie od rodiny znáša psychicky veľmi ťažko. Reedukačné centrum Čerenčany v závere správy navrhuje, aby maloletá A. zotrvala do ukončenia školského roka 2023/2024 v ich zariadení. Od dňa 01.09.2024 navrhujú je premiestnenie do M. O. Q. C. G. E., kde by pokračovala v
učení na tamojšom učilišti. Dňa 21.05.2024 bol orgánu SPODaSK zaslaný súhlas M. O. E. s umiestnením maloletej A. v ich zariadení najskôr od dňa 01.09.2024. 9. Z vykonaného dokazovania mal súd preukázané, že nateraz nie sú splnené podmienky pre zrušenie ústavnej starostlivosti. Maloletá A. naďalej potrebuje odborné vedenie, reedukačný proces u nej nie je ukončený. Matka nemá vytvorené podmienky, aby mohla zabezpečovať starostlivosť o maloletú A.. Otec nezvažuje zverenie maloletej do jeho starostlivosti, nakoľko ho maloletá v domácom prostredí nerešpektuje. Aktuálne majú možnosť rodičia počas letných prázdnin vziať si A. na pobyt do domáceho prostredia a vyskúšať si fungovanie v domácom prostredí. Prípadne má takúto možnosť stará matka, ktorá signalizovala kolíznemu opatrovníkovi možnosť podania návrhu na zverenie maloletej A. do náhradnej osobnej starostlivosti. Vzhľadom na skutočnosť, že aktuálne nie sú splnené podmienky pre inú formu starostlivosti o maloletú a potreba ústavnej starostlivosti naďalej trvá a na potrebu zmeny zariadenia na výkon ústavnej starostlivosti aj z dôvodu dosiahnutia 16. roku veku u maloletej A. XX.XX.XXXX, súd zmenil rozsudok o nariadení ústavnej starostlivosti a rozhodol, že ústavná starostlivosť nad maloletou nariadená rozsudkom Okresného súdu Liptovský Mikuláš zo dňa 01.02.2023, sp. zn. 20P/78/2022, bude realizovaná v Reedukačnom centre I. J. K. X, E., ktoré súhlasilo s umiestnením maloletej do ich zariadenia, a to od 01.09.2024. Maloletej bude v reedukačnom centre zabezpečená adekvátna starostlivosť zodpovedajúca jej potrebám a možnosť štúdia v stredoškolskom stupni vzdelania (stredoškolské učilište). Súd rozhodol, že rozsudok Okresného súdu Liptovský Mikuláš zo dňa 01.02.2023, sp. zn. 20P/78/2022, sa mení vo výroku I. v časti zariadenia na výkon ústavnej starostlivosti, pričom v ostatných častiach zostáva rozsudok nezmenený. 10. O trovách konania súd rozhodol podlˇa § 52 Civilne´ho mimosporove´ho poriadku (dˇalej len „CMP“), podľa ktorého zˇiaden z u´cˇastni´kov nema´ na´rok na na´hradu trov konania, ak tento za´kon neustanovuje inak. Su´d zˇiadnemu z u´cˇastni´kov konania nepriznal na´rok na na´hradu trov konania, nakolˇko v mimosporovy´ch konaniach je v za´sade vylu´cˇeny´ na´rok na na´hradu trov konania, pricˇom su´d nezistil naplnenie zˇiadnej z vy´nimiek upraveny´ch v ustanoveniach § 53 a nasl. CMP. Poučenie: Proti tomuto rozsudku možno podať v lehote 15 dní od jeho doručenia odvolanie na Okresnom súde Liptovský Mikuláš. Odvolanie môže podať strana, v ktorej neprospech bolo rozhodnutie vydané. O odvolaní rozhodne Krajský súd v Žiline. Podľa § 363 CSP, sa v odvolaní popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 ods. 1 CSP, odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Rozsudky o výživnom sú vykonateľné doručením (§ 44 CMP). Ak povinný dobrovoľne nesplní, čo mu ukladá vykonateľné rozhodnutie na peňažné plnenie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch
a exekučnej činnosti v znení neskorších predpisov, alebo návrh na nariadenie výkonu rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému podľa § 370 a nasl. CMP.

Zdroj: KAUZIS.SK – https://www.kauzis.sk/judikatura/r/ECLI:SK:OSLM:2024:5623217056.3 (dáta aktuálne k 12. 11. 2026). Záväzné je znenie zverejnené súdom.




